《汪海渡贻诗邀赏菊步韵呈答效唐伯虎体》
明代·李之世

为甚黄花向酒开，想应名酒浇花栽。无花也觉酒肠涩，有酒可无花事催。

酒性全凭花作胆，花神端以酒为胎。频频酌酒君休讶，日日看花我肯来。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。